Közös javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 442/2011/EU rendelet módosításáról /* COM/2011/0542 végleges - 2011/0233 (NLE) */





INDOKOLÁS (1) A Tanács 2011. május 9-én elfogadta a szíriai helyzetre tekintettel korlátozó intézkedések meghozataláról szóló 442/2011/EU rendeletet. (2) 2011. augusztus 18-án Ashton főképviselő, az Európai Bizottság alelnöke nyilatkozatot adott ki, amelyben jelezte, hogy az Európai Unió további lépéseket tesz. 2011. augusztus 26-án a Tanács politikai megállapodást ért el egy további intézkedésekről szóló csomag elfogadására vonatkozóan, amely tartalmazza a pénzeszközök befagyasztására vonatkozó kijelölési kritériumok kiterjesztését, valamint a nyersolaj és a kőolajtermékek Szíriából történő vásárlásának, importjának és szállításának tilalmát. A további természetes és jogi személyek, szervezetek és testületek felsorolása, amelyekre a pénzeszközök és gazdasági erőforrások befagyasztása vonatkozik, a határozat mellékletében található. (3) Ezen intézkedések közül néhány az Európai Unió működéséről szóló szerződés hatálya alá tartozik, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a végrehajtásukhoz uniós szintű jogszabály szükséges. 2011/0233 (NLE) Közös javaslat A TANÁCS RENDELETE a szíriai helyzetre tekintettel korlátozó intézkedések meghozataláról szóló 442/2011/EU rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 215. cikkére, tekintettel a szíriai helyzetre tekintettel korlátozó intézkedések meghozataláról szóló, 2011/273/KKBP tanácsi határozatra[1], tekintettel az Unió külügyi és biztonságpolitikai főképviselője és az Európai Bizottság közös javaslatára, mivel: (1) A Tanács 2011. május 9-án elfogadta a szíriai helyzetre tekintettel korlátozó intézkedések meghozataláról szóló 442/2011/EU rendeletet[2]. (2) A […]-i 2011/[…]/KKBP tanácsi határozat[3] további intézkedések elfogadását írja elő, beleértve a nyersolaj Szíriából történő vásárlásának, importjának és szállításának tilalmát, valamint a Basar al-Asszad elnök és rezsimje által támogatott vagy azt támogató további személyek és szervezetek pénzeszközeinek és gazdasági erőforrásainak befagyasztását. A további természetes és jogi személyek, szervezetek és testületek felsorolása, amelyekre a pénzeszközök és gazdasági erőforrások befagyasztása vonatkozik, a határozat mellékletében található. (3) Ezen intézkedések közül néhány az Európai Unió működéséről szóló szerződés hatálya alá tartozik, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a végrehajtásukhoz uniós szintű jogszabály szükséges. (4) A Szíriával megkötött együttműködési megállapodás[4] részleges felfüggesztését a […] tanácsi határozat[5] fogadta el. (5) Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie, ELFOGADTA EZT A RENDELETET: 1. cikk A 442/2011/EU rendelet a következőképpen módosul: (1) Az 1. cikkben a következő pontok kerülnek beillesztésre: g) „biztosítás”: olyan vállalkozás vagy kötelezettségvállalás, amelynek alapján egy vagy több természetes vagy jogi személy fizetés ellenében, valamely biztosítási esemény bekövetkezése esetén – a vállalkozás által vagy a kötelezettségvállalásban meghatározott – kártérítést vagy vagyoni előnyt nyújt egy vagy több személy részére; h) „viszontbiztosítás”: az a tevékenység, amely egy biztosítási vállalkozás vagy egy másik viszontbiztosítási vállalkozás által engedményezett kockázatok elfogadásából áll, vagy a Lloyd's néven ismert biztosítóintézetek egyesülete esetében az a tevékenység, amely a Lloyd's bármely tagja által engedményezett kockázatoknak a Lloyd's néven ismert biztosítóintézetek egyesületétől különböző biztosítási vállalkozás vagy viszontbiztosítási vállalkozás általi elfogadásából áll; (i) „kőolajtermékek”: a IV. mellékletben felsorolt termékek.” (2) A következő 3a. és 3b. cikkek kerülnek beillesztésre: „3a. cikk Tilos: (a) nyersolaj és kőolajtermékek behozatala az Európai Unióba, amennyiben: (i) Szíriából származnak; vagy (ii) Szíriából kerültek kivitelre; (b) Szíriában található vagy Szíriából származó nyersolaj vagy kőolajtermékek vásárlása; (c) Szíriából származó vagy Szíriából bármely más országba exportált nyersolaj vagy kőolajtermékek szállítása; (d) az a), b) és c) pontban felsorolt rendelkezésekkel kapcsolatosan közvetve vagy közvetlenül finanszírozás vagy pénzügyi támogatás nyújtása, beleértve a pénzügyi derivatívákat és a határidős termékeket, valamint a biztosítást és viszontbiztosítást, valamint (e) az olyan tevékenységekben való tudatos és szándékos részvétel, amelyeknek célja vagy hatása közvetve vagy közvetlenül az a), b) vagy c) vagy d) pontban említett tilalmak megkerülése. 3b. cikk A 3a. cikkben meghatározott tilalmak nem vonatkoznak a következőkre: a) a [insert the date of adoption of this Article]-e előtt megkötött szerződésből eredő kötelezettségnek 2011. október 31-én vagy az előtt történő teljesítése, feltéve, hogy az érintett kötelezettség teljesítését megkísérlő természetes vagy jogi személy, szervezet vagy szerv legalább 3 munkanappal előtte bejelentette a tevékenységet vagy tranzakciót a letelepedése szerinti tagállamnak a III. mellékletben felsorolt webhelyeken feltüntetett illetékes hatósága számára, vagy b) [insert the date of adoption of this Article]-t megelőzően, vagy – amennyiben az export az a) pont értelmében történt – 2011. október 31-én vagy azt megelőzően Szíriából exportált nyersolaj vagy kőolajtermékek vásárlása.” (3) az 5. cikk (1) bekezdés helyébe a következő szöveg lép: „(1) A II. melléklet felsorolja azokat a természetes vagy jogi személyeket, szervezeteket és testületeket, amelyeket a Tanács a 2011/273/KKBP határozat 4. cikke (1) bekezdésének megfelelően a Szíriában a civil lakosság elleni erőszakos fellépésekért felelős személyekként, vagy a Basar al-Asszad elnök és rezsimje által támogatott vagy azt támogató személyekként vagy szervezetekként, vagy azokkal kapcsolatban álló személyekként vagy szervezetekként azonosított.” (4) A 6. cikk első bekezdésében a c) és d) pontok helyébe a következő szöveg lép: „c) kizárólag a befagyasztott pénzeszközök vagy gazdasági erőforrások folyamatos kezelésével vagy fenntartásával kapcsolatos díjak vagy szolgáltatási díjak megfizetését szolgálják; d) rendkívüli kiadások fedezéséhez szükségesek, feltéve, hogy a hatáskörrel rendelkező érintett hatóság az engedély megadását megelőzően legalább két héttel közölte a tagállamok többi hatáskörrel rendelkező hatóságával és a Bizottsággal a konkrét engedély megadása alapjául szolgáló indokokat;” A következő pontok kerülnek beillesztésre: „e) a nemzetközi jog szerint immunitást élvező diplomáciai vagy konzuli képviseletek vagy nemzetközi szervezetek számlájára befizetett vagy számlájáról kiegyenlített pénzeszközök, amennyiben e kifizetésekre az adott diplomáciai vagy konzuli képviselet vagy nemzetközi szervezet általi hivatalos felhasználás céljából kerül sor; vagy f) humanitárius célokból, például segélyszállítmány – ideértve egészségügyi felszerelések, élelmiszerek, villamosenergia-ellátás, humanitárius szakemberek és kapcsolódó támogatások – eljuttatása vagy eljuttatásának megkönnyítése, vagy külföldi állampolgárok Szíriából történő evakuálása céljából szükségesek.” (5) A következő 10a. cikk kerül beillesztésre: „Nem teljesíthető semmiféle követelés, beleértve a kártalanításra irányuló vagy egyéb hasonló jellegű követelést – mint például kompenzációs követelés vagy garanciaérvényesítés keretében benyújtott követelés – a szíriai kormány vagy a nevében eljáró, illetve javukra követeléssel előálló személyek vagy szervezetek számára olyan szerződések vagy ügyletek tekintetében, amelyeknek a teljesítését közvetlenül vagy közvetve, részben vagy egészben érintették az e rendeletben szereplő intézkedések.” 2. cikk A 442/2011/EU rendelet II. melléklete az e rendelet mellékletével összhangban módosul. 3. cikk E rendelet II. melléklete a 442/2011/EU rendelet IV. mellékleteként kerül beillesztésre. 4. cikk Ez a rendelet az Európai Unió Hivatalos Lapjában való kihirdetésének napján lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, […]-án/-én. a Tanács részéről az elnök […] MELLÉKLET A 442/2011/EU rendelet II. mellékletében felsorolt természetes és jogi személyek, szervezetek és testületek jegyzéke a következőkkel egészül ki [additional names to be proposed by Council] II. MELLÉKLET IV. MELLÉKLET A kőolajtermékek jegyzéke és HR-kód HR-kód Leírás 2709 00 Nyers kőolaj és bitumenes ásványokból előállított nyersolaj 2710 Kőolaj és bitumenes ásványokból előállított olaj, a nyers kivételével, máshol nem említett olyan készítmény, amely legkevesebb 70 % kőolajat vagy bitumenes ásványokból előállított olajat tartalmaz, ez az olaj a készítmény lényeges alkotórésze, olajhulladék: 2711 Földgáz és gáz-halmazállapotú más szénhidrogén 2712 Vazelin; paraffinviasz, mikrokristályos kőolajviasz, paraffingács, ozokerit, lignitviasz, tőzegviasz, más ásványi viasz és szintézissel vagy más eljárással előállított hasonló termék, színezve is 2713 Ásványolajkoksz, ásványolaj-bitumen és kőolaj vagy bitumenes ásványból előállított olaj más maradéka 2714 Természetes bitumen és aszfalt; bitumenes vagy olajpala és kátrányos homok; aszfaltit és aszfaltkő 2715 00 00 Természetes aszfaltot, természetes bitument, ásványolaj-bitument, ásványi kátrányt vagy ásványi kátrányszurkot tartalmazó bitumenes keverék (pl. bitumenes masztix, lepárlási maradvány)” [1] HL L 121., 2011.5.10., 11. o. [2] HL L 121., 2011.5.10., 11. o. [3] HL L […]., […]., […]. o. [4] HL L 269., 1978.9.27., 2. o. [5] HL L […]